Παρακίνηση εργαζομένων νοσοκομείων κατά την περίοδο της πανδημίας CoViD-19
Creators: name: Φλώρου, Ευθυμία Ευσταθίου
Publisher: name: Aristotle University of Thessaloniki
Year: 2023
Subjects: Παρακίνηση
Επαγγελματίες υγείας
Πανδημία
Motivation
Healthcare professionals
Pandemic

description: Η εμφάνιση της πανδημίας Covid-19 επέφερε παγκόσμια υγειονομική κρίση, η οποία επηρέασε σε μεγάλο βαθμό την αποδοτικότητα και παραγωγικότητα των εργαζομένων στον τομέα της υγείας, λόγω της επιβάρυνσής τους σε ψυχολογικό και κοινωνικό επίπεδο. Με την παρούσα μελέτη διερευνήθηκαν οι παράγοντες παρακίνησης των εργαζομένων των νοσοκομείων κατά την περίοδο της υγειονομικής αυτής κρίσης. Διεξήχθη συστηματική ανασκόπηση ερευνητικών μελετών, τυχαιοποιημένων και παρατήρησης, που αναφέρονταν στην πανδημία του Covid-19 και στην παρακίνηση προσωπικού, από το 2019 έως σήμερα, δημοσιευμένων στην ελληνική και αγγλική γλώσσα σε διεθνή ηλεκτρονικά περιοδικά, προσβάσιμων μέσω των βάσεων δεδομένων Pubmed και Google Scholar. Συμπεριλήφθηκαν και αναλύθηκαν πέντε πρωτογενείς ερευνητικές μελέτες. Βρέθηκε πως η υποστήριξη σε συναισθηματικό, επαγγελματικό και κοινωνικό επίπεδο αναγνωρίζεται ως βασικό κίνητρο για εκείνους που εργάζονται στα νοσοκομεία. Η στάση, η ενημέρωση και η γνώση για την κρίση, καθώς και οι διάφορες ανταμοιβές και οικονομικές απολαβές θεωρούνται κύριοι παράγοντες παρακίνησης για τους επαγγελματίες υγείας. Η πανδημία του Covid-19 προκάλεσε έντονο άγχος και στρες στους επαγγελματίες υγείας και μείωσε τα επίπεδα απόδοσης και ικανοποίησης από την εργασίας τους. Ωστόσο, με κατάλληλο στρατηγικό σχεδιασμό, ενεργό και ηγετική συμμετοχή της διοίκησης, υποστήριξη, εκπαίδευση και έγκυρη επιστημονική πληροφόρηση για την πανδημία, οι επαγγελματίες υγείας μπορούν να παρακινηθούν θετικά προς τη βέλτιστη αποδοτικότητα και παραγωγικότητά τους ως εργαζόμενοι στα νοσοκομεία.
description: The emergence of Covid-19 pandemic has brought about α global health crisis affected extendedly the efficiency and productivity of healthcare workers, mainly due to psychological and social burden it’s created. This study aimed to investigate the factors that motivated healthcare workers during that health crisis period of Covid-19 pandemic. A systematic review was conducted through search of the online databases Pubmed and Google Scholar. Selection criteria included full-text Greek and English language research papers of randomized and observational studies, referring to the Covid-19 pandemic, related to healthcare professionals’ motivation from 2019 until today. Five studies were included and analyzed. It seems that emotional, professional and social support is identified as a key motivator for healthcare employees. Attitude, information and knowledge about the crisis, as well as economic rewards and profit are considered major motivational factors for healthcare professionals. Covid-19 pandemic crisis caused intense anxiety and stress to healthcare employees and decreased their efficiency of working performance and their job satisfaction. However, motivational tools such as clear structured strategic planning, active and leading management involvement, support, training and appropriate scientific information, can optimize healthcare professionals’ working efficiency and productivity.
description: Σε συνεργασία με: Κοινωνικής Διοίκησης και Πολιτικής Επιστήμης (Δημοκρίτειο Πανεπιστήμιο Θράκης)